Berryessa järv

Berryessa järv on järv Ameerika Ühendriikides California osariigis Napa maakonnas.

Järve geograafilised koordinaadid on .

Berryessa on maakonna suurim järv. See on tehisjärv, mis moodustus Monticello paisu ehitamisel Berryessa orgu Putah Creekile. Enne jõe paisutamist hariti oru viljakatel muldadel põldu. Järve alla jäi ka kohalike elanike suurim linn Monticello. Paisu ehitamist alustati 1953. aastal. See valmis 1958. aastal ja järv täitus 1963. aastal.

Järv saab oma vee Putah Creeki 1490 km² suuruselt valglalt.

Järv on kagu-loodesuunas välja venitatud, selle suurim pikkus on 37 km, suurim laius 4,8 km ja rannajoone pikkus 266 km.Lake Berryessa Pindala maksimaalse veetaseme korral on 84 km². Suurim sügavus on 84 meetrit ja maksimaalne kubatuur 1976 km³. Järve pind asub 135 meetri kõrgusel merepinnast.

Paisu lähedal veehoidla kaguosas on 22-meetrise läbimõõduga liigveelase.

Suvel tõuseb järvevee temperatuur 24 kraadini ja seetõttu on järv populaarne veespordi harrastajate seas.

Elustik
Berryessa järve ümbruses kasvavad muu hulgas Sargenti küpress, kalifornia lepp, tamm Quercus durata, ogalatv Navarretia jepsonii ja Bridgesi suvitähik.

Järve kagurannikul võib eriti kevadise pesitsemise ja sügisese rände ajal kohata paljude linnuliikide esindajaid.

Kaguranniku rannaäärsetel künklikel rohumaadel kasvavad tammed ja kanarbikulised ning elutsevad teiste seas kotkad, värvulised, metskalkunid ja hirved. Kohata võib ka kanada laglet, pelikane, ameerika hallhaigrut, suurpütti, mõrsjaparti, lumehane ja jääkauri.

Järve idakalda ääres on 8,1 km² suurune kaitseala, kus elavad puumad, hirvlased Odocoileus hemionus columbianus, lõgismaod, pesukarud, skunksid, kalakotkad ja kaljukotkad.

Berryessa järv on populaarne kalastuspaik. Järves elavad päikesekalalased Pomoxis nigromaculatus, Lepomis macrochirus ja Lepomis microlophus, meriforell, lõhilane Oncorhynchus tshawytscha, ameerika paalia, nerka, vikerforell, väikesuu-forellahven, suursuu-forellahven, kanalisäga, sägaline Ictalurus nebulosus, karpkala ja karplane Ptychocheilus grandis.

pisi|800px|left

Viited

Välislingid
 Lake Berryessa
 Berryessa järve liigveelaskme pildid ja video

Kategooria:Ameerika Ühendriikide järved
Kategooria:California geograafia